
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 414 

24 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της υπ’ αριθμ. 42/2015 απόφασης του Δημο¬ 
τικού Συμβουλίου Κηφισιάς, περί σύστασης μίας 
(1) προσωποπαγούς θέσεως με σχέση εργασίας 
ιδιωτικού δικαίου αορίστου χρόνου στο Δήμο Κη¬ 
φισιάς, σε εφαρμογή τελεσίδικης δικαστικής από¬ 


φασης. 1 

Οργανισμός Εσωτερικής Υπηρεσίας του Δημοτικού 

Λιμενικού Ταμείου Χίου. 2 

Υπερωριακή απασχόληση προσωπικού Δακοκτονίας 

έτους 2015. 3 

Έγκριση υπερωριακής απασχόλησης έτους 2015 για 
το προσωπικό του ΦΟΡΕΑ ΔΙΑΧΕΙΡΙΣΗΣ ΧΕΛΜΟΥ - 
ΒΟΥΡΑΪΚΟΥ για την κάλυψη εποχικών, έκτακτων 
και επειγουσών υπηρεσιακών αναγκών. 4 


ΑΠΟΦΑΣΕΙ Σ 

Αριθμ. 12148/6645 (1) 


Έγκριση της υπ’ αριθμ. 42/2015 απόφασης του Δημο¬ 
τικού Συμβουλίου Κηφισιάς, περί σύστασης μίας (1) 
προσωποπαγούς θέσεως με σχέση εργασίας ιδιωτι¬ 
κού δικαίου αορίστου χρόνου στο Δήμο Κηφισιάς, σε 
εφαρμογή τελεσίδικης δικαστικής απόφασης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) του Π.δ. 135/2010 (ΦΕΚ 228/Α727-1-2010) «Οργανι¬ 
σμός Αποκεντρωμένης Διοίκησης Αττικής», 

β) του άρθρου 225 του Ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης», 

γ) του άρθρου 10 του Ν. 3584/2007 (ΦΕΚ 143/Α72007) 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων», 

δ) του άρθρου 1 του Ν. 3068/2002 (ΦΕΚ 274/Α714-11-2002) 
«Συμμόρφωση της διοίκησης σε δικαστικές αποφάσεις 
και λοιπές διατάξεις», 

ε) την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010, 


στ) του άρθρου 56 του Ν. 4257/2014 (ΦΕΚ 93/Α72014) 
«Επείγουσες ρυθμίσεις αρμοδιότητας Υπουργείου Εσω¬ 
τερικών», 

ζ) την υπ’ αριθμ. 4/06-02-2015 πράξη του Υπουργικού 
Συμβουλίου (ΦΕΚ 24/Α706-02-2015) περί αποδοχής πα- 
ραιτήσεως του Γενικού Γραμματέα Αποκεντρωμένης 
Διοίκησης Αττικής. 

2. Την υπ’ αριθμ. 1993/2014 απόφαση του Μονομελούς 
Πρωτοδικείου Αθηνών, με την οποία έγινε δεκτή η 
αγωγή του Παναγιώτη Μαρκονέζε του Γεωργίου, κατά 
του Δήμου Κηφισιάς, και αναγνωρίστηκε ότι ο ενάγων 
συνδέεται με τον εναγόμενο με σύμβαση εργασίας αο¬ 
ρίστου χρόνου. 

3. Την υπ’ αριθμ. 530/2014 απόφαση της Οικονομικής 
Επιτροπής του Δήμου Κηφισιάς, με θέμα τη μη άσκηση 
περαιτέρω ενδίκων μέσων, κατά της υπ’ αριθμ. 1993/2014 
απόφασης του Μονομελούς Πρωτοδικείου Αθηνών. 

4. Την υπ’ αριθμ. πρωτ. 48540/34980/22-08-2014 απόφα¬ 
σή μας, με την οποία ακυρώθηκε η ανωτέρω απόφαση 
της Οικονομικής Επιτροπής του Δήμου Κηφισιάς. 

5. Το υπ’ αριθμ. 11461/2014 Πιστοποιητικό του Πρωτο¬ 
δικείου Αθηνών, Τμήμα Πολιτικών Ένδικων Μέσων από 
το οποίο προκύπτει ότι δεν έχει ασκηθεί ένδικο μέσο 
(τακτικό ή έκτακτο) από οποιονδήποτε, κατά της υπ’ 
αριθμ. 1993/2014 απόφασης του Πρωτοδικείου Αθηνών. 

6. Την υπ’ αριθμ. 42/2015 απόφαση του Δημοτικού 
Συμβουλίου Κηφισιάς, περί σύστασης μίας (1) προσω¬ 
ποπαγούς θέσεως με σχέση εργασίας ιδιωτικού δικαίου 
αορίστου χρόνου στο Δήμο Κηφισιάς, σε εφαρμογή 
τελεσίδικης δικαστικής απόφασης, αποφασίζουμε: 

Εγκρίνουμε την υπ’ αριθμ. 42/2015 απόφαση του Δη¬ 
μοτικού Συμβουλίου Κηφισιάς, περί σύστασης μίας (1) 
προσωποπαγούς θέσεως με σχέση εργασίας ιδιωτικού 
δικαίου αορίστου χρόνου στο Δήμο Κηφισιάς, σε εφαρ¬ 
μογή τελεσίδικης δικαστικής απόφασης, ως εξής: 


ΟΝΟΜ/ΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΠΑΝΑΓΙΩΤΗΣ 
ΜΑΡΚΟΖΑΝΕ 
του Γεωργίου 

ΔΕ 

Οδηγός 

απορριμματοφόρου 

1 

Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου. Η εν λόγω θέση 
καταργείται μόλις κενωθεί με οποιονδήποτε τρόπο. 

Από την απόφαση αυτή θα προκληθεί δαπάνη για το 
κόστος μισθοδοσίας του παραπάνω προσωπικού ύψους 
12.500,00 € περίπου, στον προϋπολογισμό του Δήμου 
Κηφισιάς οικονομικού έτους 2015 σε βάρος των Κ.Α. 
20.6021.01 και 20.6052.01, ανάλογη δε δαπάνη ύψους πε¬ 
ρίπου 15.000,00 € θα προβλεφθεί στους αντίστοιχους ΚΑ 
των προϋπολογισμών των επόμενων οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2015 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 
-♦- 

Αριθμ. 14693 (2) 

Οργανισμός Εσωτερικής Υπηρεσίας του Δημοτικού 
Λιμενικού Ταμείου Χίου. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 6, 238 και 280 του 
Ν. 3852/2010. 

2) Τις διατάξεις του Π.δ. 143/2010. 

3) Τις διατάξεις της παρ. 5 του άρθρου 10 του Ν. 3584/ 
2007. 

4) Τις υπ' αριθμ. 303 και 327/14 αποφάσεις του Διοικη¬ 
τικού Συμβουλίου του Δημοτικού Λιμενικού Ταμείου Χίου. 

5) Την υπ’ αριθμ. 620/14 απόφαση του Δημοτικού Συμ¬ 
βουλίου του Δήμου Χίου. 

6) Την υπ’ αριθμ. 38/14 απόφαση του Υπηρεσιακού 
Συμβουλίου των ΟΤΑ. 

7) Την υπ’ αριθμ. 4/06-02-2015 (ΦΕΚ 24/Α') πράξη του 
Υπουργικού Συμβουλίου. 

8) Τις διατάξεις του άρθρου 56 κεφ. Γ' του Ν. 4257/2014 
(ΦΕΚ 93/Α'/14-04-2014) «Επείγουσες ρυθμίσεις αρμοδιό¬ 
τητας Υπουργείου Εσωτερικών», αποφασίζουμε: 

Εγκρίνουμε την αριθμ. 327/2014 απόφαση του Διοι¬ 
κητικού Συμβουλίου του Δημοτικού Λιμενικού Ταμείου 
Χίου, με την οποία ψηφίζεται ο Οργανισμός Εσωτερικής 
Υπηρεσίας του, που έχει ως εξής: 

ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΧΙΟΥ 
ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Περιεχόμενα 

Περιεχόμενα 

ΔΙΑΡΘΡΩΣΗ ΥΠΗΡΕΣΙΩΝ - ΤΜΗΜΑΤΑ - ΓΡΑΦΕΙΑ 
Αρθρο 1 

1. Τμήμα Εκμετάλλευσης Χώρων και Διοικητικών Υπη¬ 
ρεσιών 

1.1 Γραφείο Διοικητικών υπηρεσιών 

1.2. Γραφείο Ταμειακής Υπηρεσίας 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

2.1. Γραφείο μελετών, κατασκευής και συντήρησης 
Λιμενικών έργων πλην Η-Μ 

2.2. Γ ραφείο συντήρησης μηχανολογικού και ηλεκτρο- 
μηχανολογικού εξοπλισμού. 


Αρθρο 3 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ 

Άρθρο 4 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Άρθρο 5 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
Ι.Δ. ΟΡΙΣΜΕΝΟΥ ΧΡΟΝΟΥ 

Αρθρο 6 

ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 
ΠΡΟΪΣΤΑΜΕΝΟΙ - ΕΝΤΑΞΗ ΠΡΟΣΩΠΙΚΟΥ 

Αρθρο 7 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

ΚΕΦΑΛΑΙΟ Α 

ΔΙΑΡΘΡΩΣΗ ΥΠΗΡΕΣΙΩΝ - ΤΜΗΜΑΤΑ - ΓΡΑΦΕΙΑ 

Αρθρο 1 

Οι υπηρεσίες του Δημοτικού Λιμενικού Ταμείου Χίου 
αποτελούνται από μία (1) Διεύθυνση Δημοτικού Λιμε¬ 
νικού Ταμείου, δύο (2) τμήματα και έξι (6) γραφεία και 
πιο συγκεκριμένα: 

• Τμήμα Εκμετάλλευσης Χώρων και Διοικητικών Υπη¬ 
ρεσιών 

Α) Γ ραφείο Διοικητικών Υπηρεσιών 

Β) Γραφείο Ταμειακής Υπηρεσίας 

Γ) Γραφείο Διαχείρισης και προβολής τουριστικών 
καταφυγίων 

2) Τμήμα Τεχνικών Υπηρεσιών 

Δ) Γ ραφείο μελετών συντήρησης και εκτέλεσης Λιμε¬ 
νικών έργων πλην Η-Μ 

Ε) Γραφείο μελετών συντήρησης και εκτέλεσης έρ¬ 
γων Η-Μ 

Ζ) Γ ραφείο επιχειρησιακών λειτουργιών 

1. Τμήμα Εκμετάλλευσης Χώρων και Διοικητικών Υπη¬ 
ρεσιών 

Αποτελείται από τα παρακάτω λειτουργικά γραφεία: 

1.1 Γ ραφείο Διοικητικών υπηρεσιών 

• Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
του Συμβουλίου. 

• Φροντίζει για την τήρηση και παρακολούθηση της 
ισχύουσας κάθε φορά Νομοθεσίας, σχετικά με την 
υπηρεσιακή και συνταξιοδοτική κατάσταση του προ¬ 
σωπικού. 

• Χειρίζεται όλα τα θέματα που αναφέρονται στην 
πρόσληψη μονίμου και εποχιακού προσωπικού για την 
κάλυψη των αναγκών του Νομικού Προσώπου. Επίσης 
θέματα σχετικά με τις τοποθετήσεις, μετατάξεις, αξιο¬ 
λογήσεις, αποσπάσεις, συντάξεις, κ.λπ. που αφορούν το 
προσωπικό οποιοσδήποτε σχέσης εργασίας. 

• Τηρεί το αρχείο ημερήσιας παρουσίας του προσω¬ 
πικού και χορήγησης αδειών. 

• Τηρεί και ενημερώνει του ατομικούς φακέλους του 
προσωπικού και μεριμνά για την χορήγηση βεβαιώσεων 
πλην φορολογικών. 

• Επιμελείται της παραλαβής, πρωτοκόλλησης και 
διανομής κάθε εισερχομένου και εξερχόμενου εγγράφου 
και τηρεί αρχείο αλληλογραφίας. 

• Μεριμνά για την δακτυλογράφηση και αναπαραγωγή 
εγγράφων και εντύπων. 

• Μεριμνά για την λειτουργία του τηλεφωνικού κέ¬ 
ντρου, των τηλετύπων, της ιστοσελίδας, του ηλεκτρο¬ 
νικού ταχυδρομείο και λοιπών μέσων επικοινωνίας. 

• Μεριμνά για την ανάρτηση των αποφάσεων, προκη¬ 
ρύξεων και λοιπών εγγράφων, όπως αυτά καθορίζονται 
από το νόμο, στην ΔΙΑΥΓΕΙΑ και σε ΦΕΚ. 

• Μεριμνά για την φύλαξη των κτιρίων, εγκαταστάσε¬ 
ων και μηχανημάτων που ανήκουν στην κυριότητα του 
Νομικού Προσώπου. 

• Μεριμνά για τις εκπαιδευτικές ανάγκες του προ¬ 
σωπικού. 

• Παρακολουθεί και διεκπεραιώνει θέματα των ΠΣΕΑ. 

• Δέχεται και εξετάζει παράπονα πολιτών, και φρο¬ 
ντίζει για την έγκαιρη πληροφόρησή τους για θέματα 
που τους αφορούν. 

• Η βεβαίωση από τον Προϊστάμενο ή τον νόμιμο ανα¬ 
πληρωτή του της ακρίβειας αντιγράφων, φωτογραφιών 
ή φωτοτυπιών οποιωνδήποτε εγγράφων, με την επίδειξη 
του πρωτοτύπου ή ακριβούς αντιγράφου, καθώς και η 
βεβαίωση του γνήσιου της υπογραφής του προσωπικού 
και των πολιτών. 

• Διεξάγει κάθε υπηρεσία που του ανατίθεται από 
τον Πρόεδρο ή το Διοικητικό Συμβούλιο ή από διάταξη 
νόμου που δεν έχει προβλεφθεί ανωτέρω εφόσον δεν 
υπάγεται στην αρμοδιότητα άλλου γραφείου. 

• Παρέχει στοιχεία σε διάφορους φορείς (π.χ. Στατι¬ 
στική Υπηρεσία). 

• Καταρτίζει σχέδιο προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δ.Κ.Κ. 

• Παρακολουθεί την εξέλιξη του προϋπολογισμού και 
εισηγείται τυχόν αναμορφώσεις του. 

• Τηρεί φάκελο για κάθε ακίνητο ιδιοκτησίας ή χρήσης 
του Νομικού Προσώπου που περιέχει όλα τα στοιχεία 
που θεμελιώνουν τα επί του ακινήτου δικαιώματα. 

• Διαχειρίζεται τα πάσης φύσεως υλικά όλων των 
υπηρεσιών του ΝΠΔΔ. 

• Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή αχρήστων υλικών, μετά από απόφαση οικείων 
επιτροπών. 

• Εισηγείται και διεκπεραιώνει την διαδικασία για την 
μίσθωση ή εκμίσθωση ακινήτων. 

• Επιμελείται την εκκαθάριση και εντολή πληρωμών 
κάθε δαπάνης, αφού ελεγχθεί η νομιμότητα και πλη¬ 
ρότητα των δικαιολογητικών και διενεργεί κάθε είδους 
λογιστικές εγγραφές στα λογιστικά βιβλία. 

• Εκδίδει τα χρηματικά εντάλματα πληρωμής κάθε 
δαπάνης, τις μισθοδοτικές καταστάσεις προσωπικού και 
τηρεί μισθολογικά αρχεία πάσης φύσεως προσωπικού. 

• Καταρτίζει σε συνεργασία με την Ταμειακή Υπηρε¬ 
σία τον απολογισμό Εσόδων - Εξόδων. 

• Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το νόμο προβλεπόμενες 
διαδικασίες για την πραγματοποίησή τους. 

• Συντάσσει τις απαιτούμενες συμβάσεις σύμφωνα 
με τις διαδικασίες προμηθειών και τις αποφάσεις του 
Διοικητικού Συμβουλίου, ώστε να διασφαλίζονται τα 
συμφέροντα του Δημοτικού Λιμενικού Ταμείου Χίου. 


• Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο ΝΠΔΔ καθώς και για την παροχή υπηρε¬ 
σιών σε πλοία και τρίτους, και βεβαιώνει τα αντίστοιχα 
δικαιώματα. 

• Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. ή από διάταξη 
νόμου, που δεν έχει προβλεφθεί παραπάνω και δεν 
ανήκει στην αρμοδιότητα άλλης οργανικής μονάδας. 

1.2. Γραφείο Ταμειακής Υπηρεσίας 

Το Γραφείο Ταμειακή Υπηρεσία, τελεί υπό την άμεση 
εποπτεία των αρμοδίων οργάνων του ΝΠΔΔ. Διεξάγει 
την ταμειακή υπηρεσία αυτού, με προσωπική ευθύνη του 
ταμεία και των εισπρακτορικών οργάνων. Με απόφαση 
του Προέδρου του Δ.Σ. ανατίθενται τα καθήκοντα ταμία 
και εισπρακτόρων σε υπαλλήλους του ΝΠΔΔ. Καθήκο¬ 
ντα και αρμοδιότητες της υπηρεσίας αυτής είναι: 

• Η διαμόρφωση και παρακολούθηση των ταμειακών 
προγραμμάτων με την συνεχή παρακολούθηση των υπο¬ 
χρεώσεων και αναμενόμενων εισπράξεων. 

• Η παραλαβή των Χρηματικών Ενταλμάτων πληρω¬ 
μών και διενέργεια των πληρωμών προς τους δικαι¬ 
ούχους, μετά από έλεγχο των απαιτούμενων από την 
Νομοθεσία δικαιολογητικών καθώς και των επιπρόσθε¬ 
των, που ορίζει ο νόμος ότι πρέπει να προσκομίζουν 
(φορολογική ενημερότητα, ασφαλιστική κ.λπ.). 

• Η καταγραφή των διενεργούμενων πληρωμών σύμ¬ 
φωνα με τις ισχύουσες διατάξεις και διαδικασίες. 

• Μεριμνά για την είσπραξη κάθε εσόδου του Νομικού 
Προσώπου. 

• Μεριμνά για την απόδοση των κάθε φύσης κρατή¬ 
σεων υπέρ τρίτων. 

• Η διενέργεια εισπράξεων οφειλών, έκδοση αντίστοι¬ 
χων γραμματίων είσπραξης και σχετική ενημέρωση του 
περιοδικού αρχείου οφειλετών κατά οφειλέτη. 

• Η παρακολούθηση της εξόφλησης των υποχρεώσε¬ 
ων των οφειλετών, και ενημέρωση του γραφείου εσό- 
δων-εξόδων για τις καθυστερούμενες οφειλές. 

• Η κατάρτιση των περιοδικών καταστάσεων προς 
πληρωμή καθώς και πληρωθέντων εξόδων. 

• Η παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο ΝΠΔΔ 
ποσών κατά κατηγορία προσόδου.Έκδοση και μέριμνα 
για την κοινοποίηση ατομικών ή ειδικών προσκλήσεων 
προς τους οφειλέτες. 

• Η αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
κατά κατηγορία προσόδου. 

• Η τήρηση των διαδικασιών, αρχείων και γενικά λο¬ 
γαριασμών του λογιστικού συστήματος του ΝΠΔΔ που 
αφορούν τα εισπρακτέα και τα πραγματοποιηθέντα έσο¬ 
δα του ΝΠΔΔ, σύμφωνα με τις ισχύουσες διαδικασίες. 

• Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Η τήρηση φυσικού ταμείου στα γραφεία του ΝΠΔΔ. 

• Η διενέργεια χρηματικών δοσοληψιών με τις Τρά¬ 
πεζες και η παρακολούθηση και διαχείριση των τραπε¬ 
ζικών λογαριασμών του Δημοτικού Λιμενικού Ταμείου 
Χίου που χρησιμοποιούνται για εισπράξεις ή πληρωμές 
μέσω ηλεκτρονικής τραπεζικής. 



5250 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Η τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του 
ΝΠΔΔ. Παροχή κάθε είδους στοιχείων που ζητούνται 
από Δημόσιες - Ελεγκτικές υπηρεσίες σύμφωνα με τις 
διαδικασίες που εκάστοτε ισχύουν. 

• Κάθε άλλη εργασία που ανατίθεται από τον Πρό¬ 
εδρο ή το Διοικητικό Συμβούλιο ή προβλέπεται από 
διάταξη νόμου και δεν έχει προβλεφθεί στον Οργανι¬ 
σμό αυτό, εφόσον δεν ανήκει στην αρμοδιότητα άλλου 
γραφείου. 

1.3. Γραφείο Διαχείρισης και προβολής τουριστικών 
καταφυγίων 

• Προσδιορίζει τις θέσεις πλεύρισης σκαφών στα 
κρηπιδώματα. 

• Παραλαβή μηνυμάτων (προαναγγελιών) για τα σκά¬ 
φη που αναμένονται στην περιοχή ευθύνης του Δημοτι¬ 
κού Λιμενικού Ταμείου και επεξεργασία αυτών. 

• Προγραμματισμός, οργάνωση και έλεγχος των επι¬ 
χειρησιακών λειτουργιών, βάσει των προαναγγελιών. 

• Τήρηση ημερολογίου κίνησης σκαφών και εκτελού- 
μενων εργασιών στα τουριστικά καταφύγια. 

• Ενημερώνεται και προωθεί προγράμματα σχετικά 
με την λειτουργία την τουριστική προβολή και την ανά¬ 
πτυξη των τουριστικών καταφυγίων. 

• Η τήρηση των διαδικασιών, αρχείων και γενικά λο¬ 
γαριασμών που αφορούν τα εισπρακτέα και τα πραγ- 
ματοποιηθέντα έσοδα των τουριστικών καταφυγίων 
αρμοδιότητας του ΔΛΤΧ, σύμφωνα με τις ισχύουσες 
διαδικασίες. 

• Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Εισπράττει λιμενικά τέλη και δικαιώματα από σκάφη 
που ελλιμενίζονται στα τουριστικά καταφύγια. 

• Κάθε άλλη εργασία που ανατίθεται από τον Πρό¬ 
εδρο ή το Διοικητικό Συμβούλιο ή προβλέπεται από 
διάταξη νόμου και δεν έχει προβλεφθεί στον Οργανι¬ 
σμό αυτό, εφόσον δεν ανήκει στην αρμοδιότητα άλλου 
γραφείου. 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Αποτελείται από τα παρακάτω επιμέρους λειτουργικά 
γραφεία: 

2.1. Γραφείο μελετών, κατασκευής και συντήρησης 
Λιμενικών έργων πλην Η-Μ 

• Η εκπόνηση και εισήγηση στο Διοικητικό Συμβούλιο 
του προγράμματος ανάπτυξης των εγκαταστάσεων των 
χώρων δικαιοδοσίας του Λιμενικού Ταμείου. 

• Χειρίζεται θέματα που αφορούν τις ζώνες του λι¬ 
μένα καθώς και θέματα ρυμοτομίας, χωροταξίας και 
απαλλοτριώσεων. 

• Η εκπόνηση των τεχνοοικονομικών μελετών έργων 
υποδομής και κτιρίων. 

• Η αποτύπωση των έργων και εγκαταστάσεων του 
λιμένα. 

• Η λειτουργία σχεδιαστηρίου. 

• Σύνταξη τευχών δημοπράτησης, παρακολούθηση, 
επίβλεψη, λειτουργία, παραλαβή, συντήρηση, ανακαίνιση 
και επισκευή των έργων και κάθε φύσεως εγκαταστά¬ 
σεων του ΝΠΔΔ. 

• Η εκτέλεση μικρών έργων με αυτεπιστασία μετά 
από απόφαση του Δ.Σ. 

• Η εκπόνηση κανονισμών χρήσης των έργων και 
εγκαταστάσεων του νομικού προσώπου. 


• Η τήρηση και ενημέρωση αρχείου έργων (μελετών, 
στοιχείων κατασκευής, συντήρησης, επισκευής έργων 
υποδομής και κτιρίων και κόστους αυτών). 

• Κάθε άλλη εργασία που ανατίθεται από τον Πρόε¬ 
δρο ή το Δ.Σ. ή από διάταξη νόμου και δεν έχει προβλε¬ 
φθεί στον οργανισμό αυτό, εφόσον δεν ανάγεται στον 
κύκλο καθηκόντων άλλου γραφείου. 

2.2. Γραφείο συντήρησης μηχανολογικού και ηλεκτρο- 
μηχανολογικού εξοπλισμού 

• Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

• Η μελέτη και σύνταξη τεχνικών προδιαγραφών για 
την προμήθεια μηχανημάτων, πλωτών μέσων και κάθε 
φύσεως ηλετρομηχανολογικού και ηλεκτρονικού εξο¬ 
πλισμού, σύμφωνα με τις αποφάσεις του Δ.Σ. 

• Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων 
και μηχανημάτων προς αποφυγή ατυχημάτων ή ζημιών. 

• Η επισκευή και συντήρηση του ηλεκτρομηχανολογι- 
κού εξοπλισμού, εγκαταστάσεων, μηχανημάτων και πλω¬ 
τών μέσων και η τήρηση αυτών σε ετοιμότητα διάθεσης. 

• Η διαχείριση καυσίμων και λιπαντικών. 

• Η τήρηση μητρώου και αρχείου ηλεκτρομηχανο- 
λογικού, ηλεκτρονικού εξοπλισμού μηχανημάτων και 
εγκαταστάσεων και κόστους αυτών. 

• Κάθε άλλη εργασία που ανατίθεται από τον Πρόε¬ 
δρο ή το Δ.Σ. ή από διάταξη νόμου και δεν έχει προβλε¬ 
φθεί στον οργανισμό αυτό, εφόσον δεν ανάγεται στον 
κύκλο καθηκόντων άλλου γραφείου. 

• Γ ραφείο επιχειρησιακών λειτουργιών 

• Μέριμνά για την καθαριότητα και ευταξία των κοι¬ 
νόχρηστων χώρων των χερσαίων και θαλάσσιων χώρων 
της περιοχής ευθύνης του Δημοτικού Λιμενικού Ταμείου 
Χίου, καθώς και των κτηρίων ιδιοκτησίας ή χρήσης του. 

• Η επιμέλεια του πρασίνου στις περιοχές δικαιοδο¬ 
σίας του ΝΠΔΔ. 

• Επιμελείται και μεριμνά για την τήρηση του σχεδίου 
παραλαβής καταλοίπων πλοίων 

• Έχει την ευθύνη λειτουργίας των μηχανικών μέσων 
του Δημοτικού Λιμενικού Ταμείου 

• Επιμελείται και μεριμνά για την εφαρμογή των Σχε¬ 
δίων Ασφάλειας Λιμενικών Εγκαταστάσεων (Σ.Α.Λ.Ε.) 
σύμφωνα με τις διατάξεις του Ι3Ρ3 Ωοάβ. 

• Επιμελείται και μεριμνά για τα περιστατικά θαλάσ¬ 
σιας ρύπανσης σε περιοχές ευθύνης του σε συνεργασία 
με το οικείο Λιμεναρχείο. 

• Προσδιορίζει τις θέσεις στάθμευσης χερσαίων με¬ 
ταφορικών μέσων που μεταφέρουν ή πρόκειται να πα¬ 
ραλάβουν επιβάτες και εμπορεύματα, σε συνεργασία 
με το Λιμεναρχείο. 

• Λήψη, επεξεργασία και έγκριση αιτημάτων χρηστών 
λιμένα για φορτο-εκφόρτωση φορτίων με χρήση ιδίων 
μέσων. 

• Τήρηση ημερολογίου κίνησης λιμένα και εκτελού- 
μενων εργασιών. 

• Τήρηση στατιστικών στοιχείων Δημοτικού Λιμενικού 
Ταμείου σε συνεργασία με το Λιμεναρχείο. 

• Τήρηση ημερολογίου κίνησης υπηρεσιακών οχη¬ 
μάτων. 

• Κάθε άλλη εργασία που ανατίθεται από τον Πρόε¬ 
δρο ή το Δ.Σ. ή από διάταξη νόμου και δεν έχει προβλε¬ 
φθεί στον οργανισμό αυτό, εφόσον δεν ανάγεται στον 
κύκλο καθηκόντων άλλου γραφείου. 

Άρθρο 3 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ 

Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως 
γενική περιγραφή του ρόλου τους και αποτελούν το 
βασικό πλαίσιο λειτουργίας τους. Λεπτομερέστερες 
περιγραφές αρμοδιοτήτων μπορούν να γίνουν με την 
σύνταξη κανονισμών ή εγκυκλίων λειτουργίας των δι¬ 
οικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η αρμοδιότητες των υπευθύνων Γραφείων και οι 
θέσεις εργασίας κάθε Γ ραφείου, η ανάθεση καθηκόντων 
και οι περιγραφές καθηκόντων των υπαλλήλων καθώς 
και οποιαδήποτε άλλη εσωτερική διαδικασία διοίκη¬ 
σης ή λειτουργίας του Λιμενικού Ταμείου, ορίζονται με 
αποφάσεις του Προέδρου του Δ.Σ. ή καθορίζονται με 
ειδικούς κανονισμούς λειτουργίας που συντάσσονται με 
απόφαση του Προέδρου του Δ.Σ. μετά από εισήγηση 
των αρμοδίων προϊσταμένων. 

ΚΕΦΑΛΑΙΟ Β 
ΟΡΓΑΝΙΚΕΣ ΘΕΣΕΙΣ 

Αρθρο 4 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς ΣΤ [εισαγωγικός], έως Β και Α 
[καταληκτικός] ανάλογα με την κατηγορία. 

Οι θέσεις της κατηγορίας ΥΕ κατατάσσονται στους 
βαθμούς ΣΤ [εισαγωγικός], έως και Γ [καταληκτικός]. 

Τα προσόντα διορισμού στις θέσεις αυτές είναι τα 
προβλεπόμενα από το Π.δ. 50/01, καθώς και εκείνα που 
μπορεί να ορίζονται με την προκήρυξη πλήρωσης θέσε¬ 
ων μετά από αίτημα και σχετική έγκριση του, σύμφωνα 
με την ισχύουσα κάθε φορά νομοθεσία. 

Οι θέσεις που προβλέπονται ανά κατηγορία και κλάδο 
είναι οι ακόλουθες: 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕ Δημόσιας Διοίκησης 1 

ΠΕ Οικονομικών ή Διοικητικών 1 

ΠΕ Πολιτικών Μηχανικών 1 

ΠΕ Ναυτιλίας και ΜαΓΚθίίηρ 1 

Σύνολο 4 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος 

ΤΕ Πολιτικών Μηχανικών 1 

ΤΕ Περιβάλλοντος 1 

ΤΕ Μηχανολόγων ή Ηλεκτρολόγων Μηχανικών 1 
ΤΕ Διοίκησης 1 

ΤΕ Λογιστικής 1 

Σύνολο 5 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΔΕ Διοικητικών 3 

ΔΕ Ηλεκτρολόγων 1 

Σύνολο 4 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΥΕ Κλητήρας γενικών καθηκόντων 1 

ΥΕ Γ ενικών Καθηκόντων 2 

ΥΕ Προσωπικό καθαριότητας 1 

Σύνολο 4 

ΓΕΝΙΚΟ ΣΥΝΟΛΟ 17 


Άρθρο 5 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 

ΟΡΙΣΜΕΝΟΥ ΧΡΟΝΟΥ 

ΔΕ Διοικητικών/Οικονομικών 2 

Εργατών καθαριότητας λιμενικών χώρων 4 

Η κάλυψη των θέσεων αυτών θα γίνεται σύμφωνα 
με τις διατάξεις του άρθρου 21 του Ν. 2190/1994 όπως 
έχουν τροποποιηθεί και ισχύουν σήμερα ή με τις αντί¬ 
στοιχες διατάξεις που τυχόν θα αντικαταστήσουν τις 
προαναφερόμενες. 

Αρθρο 6 

ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Μία [1] θέση δικηγόρου 

Προσόν διορισμού ορίζεται η άδεια δικηγορίας παρ' 
Εφέτες. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΕΝΤΑΞΗ ΠΡΟΣΩΠΙΚΟΥ 
Αρθρο 7 

Οι προϊστάμενοι των οργανικών μονάδων κρίνονται 
και τοποθετούνται σύμφωνα με τις διατάξεις του άρ¬ 
θρου 36 του Ν. 2190/94 όπως ισχύουν ή με τις διατάξεις 
που τυχόν θα τις αντικαταστήσουν. 

Οι προϊστάμενοι της Διεύθυνσης του Δ.Λ.Τ. Χίου μπο¬ 
ρεί να είναι κατηγορίας ΠΕ ή ΤΕ όλων των κλάδων που 
συμπεριλαμβάνονται στον συγκεκριμένο Ο.Ε.Υ. 

Οι κλάδοι, των οποίων οι υπάλληλοι κρίνονται για την 
κατάληψη θέσεων προϊσταμένων των οργανικών μονά¬ 
δων του οργανισμού αυτού είναι οι ακόλουθοι (παρ. 15 
άρθρου 36 του Ν. 2190/1994): 

Οι προϊστάμενοι του Τμήματος Εκμετάλλευσης Χώρων 
και Διοικητικών Υπηρεσιών, μπορεί να είναι κατηγορίας 
ΠΕ ή ΤΕ ή ΔΕ και συγκεκριμένα, ΠΕ Δημόσιας Διοίκησης 
ή ΠΕ Οικονομικών ή Διοικητικών ή ΠΕ Ναυτιλίας και 
ΜθΓίκΘΐίπρ ή ΤΕ Διοίκησης ή ΤΕ Λογιστών ή ΔΕ Διοικη¬ 
τικών. 

Οι προϊστάμενοι του Τμήματος Τεχνικών Υπηρεσιών 
μπορεί να είναι υπάλληλοι των κατηγοριών ΠΕ ή ΤΕ 
(λόγω εξειδίκευσης καθώς και το προτεινόμενο προσω¬ 
πικό του Ο.Ε.Υ.) και συγκεκριμένα: ΠΕ Πολιτικών Μηχα¬ 
νικών ή ΤΕ Πολιτικών Μηχανικών ή ΤΕ Περιβάλλοντος ή 
ΤΕ Μηχανολόγων ή Ηλεκτρολόγων Μηχανικών. 

ΑΚΡΟΤΕΛΕΥΤΙΟ ΑΡΘΡΟ 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος οικονομικού 
έτους του Δημοτικού Λιμενικού Ταμείου Χίου υπάρχουν 
εγκεκριμένες πιστώσεις για την κάλυψη της μισθοδοσί¬ 
ας του προσωπικού που έχει ή θα ενταχθεί στις θέσεις 
αυτού του Οργανισμού Εσωτερικής Υπηρεσίας, ύψους 
77.000,00 € στους ΚΑ 10.6011,10.6012 και 10.6051.001, και 
ανάλογη πίστωση θα προβλεφθεί στους προϋπολογι¬ 
σμούς των επόμενων τεσσάρων (4) οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 3 Μαρτίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

Αριθμ. 822 (3) 

Υπερωριακή απασχόληση προσωπικού Δακοκτονίας 
έτους 2015. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Ν. 3852/2010 (ΦΕΚ 87 Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» όπως τροποποιήθηκε 
και ισχύει. 

2. Το Π.δ. 131/2010 (ΦΕΚ 224 Α') «Οργανισμός της Πε¬ 
ριφέρειας Πελοποννήσου». 

3. Την υπ’ αριθμ. 123877/2005 (ΦΕΚ 775 Β') απόφαση 
Υπουργών Οικονομίας και Οικονομικών - Αγροτικής Ανά¬ 
πτυξης & Τροφίμων με την οποία ορίζεται ότι η διάρκεια 
των εργασιών Δακοκτονίας ορίζεται από 1ης Μαρτίου 
μέχρι 31 Δεκεμβρίου κάθε χρόνου. 

4. Το άρθρο 10 του Ν. 2732/1999 (ΦΕΚ 154 Α') σύμφωνα 
με το οποίο οι γεωπόνοι που ασχολούνται με το πρό¬ 
γραμμα Δακοκτονίας υποχρεούνται να παρέχουν τις 
υπηρεσίες τους και πέραν του κανονικού ωραρίου, ή τις 
Κυριακές και ημέρες αργίας, εφόσον τούτο επιβάλλεται 
από υπηρεσιακές ανάγκες. 

5. Το άρθρο 20 του Ν. 4024/2011 (ΦΕΚ 226 Α'), όπως 
τροποποιήθηκε και ισχύει. 

6. Την υπ’ αριθμ. 214/16-1-2015 απόφαση Περιφερειάρχη 
Πελοποννήσου για ορισμό προσωπικού Δακοκτονίας 
έτους 2015. 

7. Τις ανάγκες του προγράμματος δακοκτονίας έτους 
2015. 

8. Την εγγεγραμμένη πίστωση ύψους 6.500,00 € στον 
Ε.Φ. 295, ΚΑΕ 0511 της Περ. Ενότητας Αρκαδίας. 

9. Την υπ’ αριθμ. 618/13-2-2015 απόφαση Περιφερειάρχη 
Πελοποννήσου για Ανάληψης Υποχρέωσης, αποφασί¬ 
ζουμε: 

1. Κρίνουμε απαραίτητη και ορίζουμε την καθιέρω¬ 
ση υπερωριακής εργασίας με αμοιβή για το Διευθυντή 
Δακοκτονίας, τους επόπτες Δακοκτονίας, το λογιστή 
Δακοκτονίας και το γραμματέα Δακοκτονίας της Περι¬ 
φερειακής Ενότητας Αρκαδίας, ως ακολούθως: 

α) Για το Διευθυντή δακοκτονίας και τον αναπληρωτή 
του, μέχρι 240 ώρες για απογευματινή εργασία. 

β) Για τους Επόπτες δακοκτονίας και τους αναπλη¬ 
ρωτές τους, μέχρι 240 ώρες για απογευματινή εργασία 
για τον καθένα. 

γ) Για το Λογιστή δακοκτονίας και τον αναπληρωτή 
του, μέχρι 200 ώρες για απογευματινή εργασία. 

δ) Για το Γραμματέα δακοκτονίας και τον αναπληρωτή 
του, μέχρι 80 ώρες για απογευματινή εργασία. 

Σύμφωνα με τις διατάξεις του άρθρου 20 του Ν. 4024/ 
2011 (ΦΕΚ 226 Α'), ο αριθμός ωρών απογευματινής υπε- 
ρωριακής εργασίας με αμοιβή δεν μπορεί να υπερβαίνει 
τις εκατόν είκοσι (120) ώρες ανά υπάλληλο κατά το 
πρώτο εξάμηνο και άλλες εκατόν είκοσι (120) ώρες κατά 
το δεύτερο εξάμηνο. 

2. Με απόφαση του Διευθυντή Δακοκτονίας, θα καθο¬ 
ρίζονται οι μήνες της ως άνω υπερωριακής απασχόλη¬ 
σης με αμοιβή και ο αριθμός των ωρών κατά μήνα για 
τον κάθε υπάλληλο, ανάλογα με τις ανάγκες εφαρμογής 
του προγράμματος δακοκτονίας. 


3. Η απογευματινή υπερωριακή εργασία με αμοιβή θα 
εκτελείται όλες τις εργάσιμες ημέρες της εβδομάδας, 
μετά το πέρας του κανονικού ωραρίου και έως 22ας 
ώρας. Υπεύθυνος για την παρακολούθηση και τον έλεγ¬ 
χο της πραγματικής προσφοράς της προαναφερόμενης 
εργασίας είναι ο Διευθυντής Δακοκτονίας. 

4. Η προκαλούμενη δαπάνη θα καλυφθεί από πι¬ 
στώσεις του προγράμματος Δακοκτονίας έτους 2015 
βάσει κατανομής του Υπουργείου Αγροτικής Ανάπτυ¬ 
ξης και Τροφίμων που έχουν εγγράφει στον κρατικό 
προϋπολογισμό του έτους 2015 και αφορούν τους Αυ¬ 
τοτελείς Κοινοτικούς Πόρους των Περιφερειών και 
συγκεκριμένα από τον ΚΑΕ 0511 του προϋπολογισμού 
της Περιφέρειας Πελοποννήσου (Περιφερειακή Ενό¬ 
τητα Αρκαδίας). 

5. Η συνολική δαπάνη ανέρχεται σε έξι χιλιάδες πε¬ 
ντακόσια (6.500,00 €) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Μαρτίου 2015 

Ο Περιφερειάρχης 
ΠΕΤΡΟΣ ΤΑΤΟΥΛΗΣ 

-♦- 

Αριθμ. απόφ. 5/4.3.2015. (4) 

Έγκριση υπερωριακής απασχόλησης έτους 2015 για το 
προσωπικό του ΦΟΡΕΑ ΔΙΑΧΕΙΡΙΣΗΣ ΧΕΛΜΟΥ - ΒΟΥ- 
ΡΑΪΚΟΥ για την κάλυψη εποχικών, έκτακτων και επει- 
γουσών υπηρεσιακών αναγκών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΦΟΡΕΑ ΔΙΑΧΕΙΡΙΣΗΣ 
ΧΕΛΜΟΥ - ΒΟΥΡΑΪΚΟΥ 

Λαμβάνοντας υπόψη: 

1. την υπ’ αριθμ. 2/840/0022 (ΦΕΚ 37 Β'/14-1-2013) κοινή 
υπουργική απόφαση, 

2. την υπ’ αριθμ. 2/13917/0022 (ΦΕΚ 414 Β'/23-2-2012) 
κοινή υπουργική απόφαση, 

3. το άρθρο 20 του Ν. 4024/2011 (ΦΕΚ 226 Α'/27-10-2011), 

4. το άρθρο 176 του Ν. 4261/2014 (ΦΕΚ 107 Α'/5-5-2014) 

και ότι για την αντιμετώπιση εποχικών, έκτακτων και 

επειγουσών υπηρεσιακών αναγκών, ο Φορέας Διαχεί¬ 
ρισης Χελμού - Βουραϊκού δύναται να λειτουργεί όλες 
τις ημέρες του μήνα ή σε δωδεκάωρη ή εικοσιτετράωρη 
βάση για το έτος 2015, εφόσον κριθεί αναγκαίο, συγκε¬ 
κριμένα για το πρόγραμμα φύλαξης σε συγκεκριμένες 
χρονικές περιόδους για την πυροπροστασία, περίοδο 
υλοτομίας και Θήρας, καθώς και για το πρόγραμμα πα¬ 
ρακολούθησης περιβαλλοντικών παραμέτρων με ερ¬ 
γασίες πεδίου σε συγκεκριμένες χρονικές περιόδους- 
Ανοιξη, Καλοκαίρι και Φθινόπωρο, αποφασίζει: 

Την έγκριση της υπερωριακής απασχόλησης με αμοιβή 
τις Κυριακές και εξαιρέσιμες ημέρες και νυχτερινές ώρες 
ή κατά τις απογευματινές ώρες, είτε προς συμπλήρω¬ 
ση της υποχρεωτικής εβδομαδιαίας εργασίας, είτε καθ’ 
υπέρβαση αυτής, των υπαλλήλων του Φορέα Διαχείρισης 
Χελμού - Βουραϊκού, για το έτος 2015, για κάλυψη επο¬ 
χικών, έκτακτων ή επειγουσών υπηρεσιακών αναγκών. 

Αναλυτικά, οι ώρες ανά υπηρεσιακή μονάδα, του Φο¬ 
ρέα Διαχείρισης Χελμού - Βουραϊκού, για το έτος 2015, 
είναι: 

Υπηρεσιακές 

Μονάδες 

Πρόγραμμα 

Αριθμός 

Υπαλλήλων 

ΩΡΕΣ προς 
συμπλήρωση της 
υποχρεωτικής 
εβδομαδιαίας 
εργασίας 
ανά άξονα 

ΩΡΕΣ 
πέραν των 
συμβατικών ωρών 
εργασίας ανά άξονα 


Γ ραφείο 
Διοικητικών και 
Οικονομικών 
Υπηρεσιών 

Αξονας 1: 
Συντονιστικές, 
διοικητικές οικονομικές 
υπηρεσίες - υποστήριξη 
στην υλοποίηση δράσεων 

3 


180 


Γ ραφείο 
Επιχειρησιακού 
Σχεδιασμού και 
Προγραμματισμού 

Αξονας 2: 

Πρόγραμμα παρακολούθησης 
περιβαλλοντικών 
παραμέτρων (καταγραφής 
προστατευταίου αντικειμένου) 

3 

960 

240 


Τμήμα 

Εποπτείας/Φύλαξης 

Αξονας 3: 
Επόπτευση 
προστατευόμενης 
περιοχής 

6 

640 

120 


Τμήμα 

Πληροφόρησης, 
Δημοσιότητας και 
Εκπαίδευσης 

Άξονας 4: 

Ενέργειες 

ενημέρωσης 

ευαισθητοποίησης 

1 

40 




ΣΥΝΟΛΟ (για το έτος 2015) 


1.640 

540 

2.180 


Για τον Άξονα 1: Συντονιστικές, διοικητικές οικονομικές υπηρεσίες-υποστήριξη στην υλοποίηση δράσεων, το 
Γραφείο Διοικητικών και Οικονομικών Υπηρεσιών φέρει τις αρμοδιότητες της οικονομικής διαχείρισης, της τή¬ 
ρησης του λογιστικού σχεδίου, της διενέργειας διαγωνισμών, της ανάθεσης και παρακολούθησης των συμβά¬ 
σεων υπηρεσιών και προμηθειών, καθώς και των προγραμματικών συμβάσεων με την Α.Δ.Π.Δ.Ε.&Ι. που αναλαμ¬ 
βάνει ο Φορέας Διαχείρισης, καθώς και της διαχείρισης εγγράφων, αρχείων και της αλληλογραφίας του στα 
πλαίσια της πράξης «Προστασία και Διατήρηση της Βιοποικιλότητας του Εθνικού Πάρκου Χελμού - Βουραϊκού» 
του ΕΠΠΕΡΑΑ. Λόγω των αυξημένων υπηρεσιακών αναγκών για την υλοποίηση του προγράμματος απαιτείται η 
συμπλήρωση υπερωριακής εργασίας (πέραν των συμβατικών ωρών εργασίας) για τρία άτομα, εφόσον απαιτηθεί 
και κατόπιν απόφασης Προέδρου ή Δ.Σ. 

Συγκεκριμένα υπολογίζεται: 

Σύνολο 15 ημέρες χ 4 ώρες χ 3 άτομα = 180 ώρες Δαπάνη: 810,00 ευρώ 

Για τον άξονα 2: πρόγραμμα παρακολούθησης περιβαλλοντικών παραμέτρων (καταγραφής προστατευταίου 
αντικειμένου), το επιστημονικό προσωπικό (3 άτομα) του Φορέα Διαχείρισης που συμμετέχει στο πρόγραμμα 
παρακολούθησης της κατάστασης διατήρησης των τύπων οικοτόπων του Παραρτήματος I της Οδηγίας 92/43/ 
ΕΟΚ, των ειδών χλωρίδας και πανίδας των Παραρτημάτων II, IV, και V της Οδηγίας 92/43/ΕΟΚ καθώς και των 
ειδών της Οδηγίας 2009/147/ΕΕ, απαιτεί συνεχόμενες ημέρες παρουσίας του στο πεδίο με απασχόληση νυχτερινές 
και πρώτες πρωινές ώρες, εκτός ωραρίου εργασίας, Κυριακές και καθημερινές απογευματινές ώρες, είτε προς 
συμπλήρωση της υποχρεωτικής εβδομαδιαίας εργασίας, είτε καθ’ υπέρβαση ωραρίου. Τα άτομα που ασχολούνται 
στην παρακολούθηση περιβαλλοντικά/ν παραμέτρων πρέπει να βρίσκονται στο πεδίο συνεχόμενες ημέρες οπότε 
δεν μπορεί να διακόπτεται το πρόγραμμα τα Σαββατοκύριακα, εφόσον κριθεί απαραίτητο. Επιπλέον, υπάρχει η 
ανάγκη να εργάζονται βραδινές ώρες για την παρακολούθηση συγκεκριμένων ειδών. 

Συγκεκριμένα υπολογίζεται: 

35 ημέρες Κυριακές - αργίες - εξαιρέσιμες ημέρες (προς συμπλήρωση της υποχρεωτικής εβδομαδιαίας εργα¬ 
σίας) για όλη την περίοδο 2015 * 3 άτομα * 8 ώρες = 840 ώρες. 

5 ημέρες νυκτερινής εργασίας (προς συμπλήρωση της υποχρεωτικής εβδομαδιαίας εργασίας) επί 3 άτομα επί 
8 ώρες = 120 ώρες. 

20 ημέρες υπερωριακής εργασίας (πέραν των συμβατικών ωρών εργασίας) για όλη την περίοδο 2015 επί 3 
άτομα επί 4 ώρες/ημέρα = 240 ώρες. 

Σύνολο: 1.200 ώρες Δαπάνη: 3.750,00 ευρώ 

Γ ια τον άξονα 3: Επόπτευση προστατευόμενης περιοχής, οι Κυριακές, αργίες - εξαιρέσιμες ημέρες και η απα¬ 
σχόληση πέραν των συμβατικών ωρών εργασίας είναι απαραίτητα διότι τα άτομα που ασχολούνται στην επό¬ 
πτευση πρέπει να βρίσκονται στο πεδίο αργίες και επιπλέον ώρες σε κάποιες περιόδους. Η φύλαξη έχει κυρίως 
προληπτικό και αποτρεπτικό χαρακτήρα και σε δεύτερο βαθμό κατασταλτικό. 

Πρόθεση του Φορέα Διαχείρισης είναι να επιδεικνύει 
καθημερινά (εργάσιμες, αργίες κλπ.) με την παρουσία 
του στο πεδίο, ότι υπάρχει συστηματική φύλαξη ώστε 
να αποτρέπονται παράνομες δραστηριότητες στην πε¬ 
ριοχή. Το εν λόγω προσωπικό, σύμφωνα με το εγκεκρι¬ 
μένο Σχέδιο Φύλαξης του Φορέα Διαχείρισης, εργάζεται 
όταν οι περιστάσεις το απαιτούν ακόμα και νύχτα (π.χ. 
αυξημένος κίνδυνος πυρκαγιών), κάτω από δύσκολες 
κλιματικές συνθήκες αντιμετωπίζοντας αυξημένους κιν¬ 
δύνους. Παράλληλα, η πιθανότητα των παράνομων δρα¬ 
στηριοτήτων (λαθροθηρία, λαθραλιεία, λαθροϋλοτομία, 
ρίψη μπαζών, κ.α) διενεργείται τις νυχτερινές ώρες ή 
τα Σαββατοκύριακα και τις Αργίες. Επίσης, οι φύλακες 
εκτελούν νυχτερινή περιπολία με βάση το εγκεκριμένο 
σχέδιο φύλαξης, σε περιπτώσεις όπου απαιτείται κα¬ 
τόπιν σχετικής εντολής Πρόεδρου ή Δ.Σ. Το προσωπικό 
φύλαξης συμμετέχει και στο πρόγραμμα παρακολούθη¬ 
σης της κατάστασης διατήρησης των τύπων οικοτόπων 
του Παραρτήματος I της Οδηγίας 92/43/ΕΟΚ, των ειδών 
χλωρίδας και πανίδας των Παραρτημάτων II, IV, και V 
της Οδηγίας 92/43/ΕΟΚ καθώς και των ειδών της Οδη¬ 
γίας 2009/147/ΕΕ. 

Συγκεκριμένα υπολογίζεται: 

31 Κυριακές (προς συμπλήρωση της υποχρεωτικής 
εβδομαδιαίας εργασίας) για όλη την περίοδο 2015 (από 
Μάιο έως Νοέμβριο 2015), 2 άτομα κάθε Κυριακή σε κάθε 
περιπολία επί 8 ώρες = 496 ώρες. 

1 περιπολία τις αργίες (4 αργίες από Μάιο έως Νοέμ¬ 
βριο 2015) επί 2 άτομα επί 8 ώρες = 64 ώρες (προς συ¬ 
μπλήρωση της υποχρεωτικής εβδομαδιαίας εργασίας). 

5 νυκτερινές περιπολίες (προς συμπλήρωση της υπο¬ 
χρεωτικής εβδομαδιαίας εργασίας) για όλη την περίοδο 
2015 επί 2 άτομα επί 8 ώρες = 80 ώρες. 

20 ημέρες υπερωριακής εργασίας (πέραν των συμβα¬ 
τικών ωρών εργασίας) για όλη την περίοδο 2015 επί 2 
άτομα επί 3 ώρες/ημέρα = 120 ώρες. 

Σύνολο: 760 ώρες Δαπάνη: 1.713,60 ευρώ 

Για τον Αξονα 4: Ενέργειες ενημέρωσης ευαισθητοποί- 
ησης, κύριος ρόλος του Κέντρου Πληροφόρησης είναι 
να λειτουργεί σαν κεντρικό σημείο αναφοράς για την 
ανάδειξη του Εθνικού Πάρκου σε τοπικό, εθνικό και δι¬ 
εθνές επίπεδο με την προσέλκυση επισκεπτών. Η κύρια 
ομάδα επισκεπτών είναι ομάδες μαθητών από Σχολεία 


Α/θμιας και Β/θμιας Εκπαίδευσης όλης της Ελλάδας, 
είτε σε συνεργασία με το ΚΠΕ Κλειτορίας-Ακράτας, 
είτε αυτόνομα. Μέσα από την παροχή πληροφοριών 
για τα οικολογικά στοιχεία της περιοχής στοχεύει στην 
κατανόηση της αλληλεξάρτησης ανθρώπου και φυσικού 
περιβάλλοντος και κατ’ επέκταση, στην αναγνώριση της 
κοινωνικής και οικονομικής σημασίας της περιοχής. Για 
την επίτευξη του παραπάνω στόχου, οι αργίες - εξαι¬ 
ρέσιμες ημέρες (προς συμπλήρωση της υποχρεωτικής 
εβδομαδιαίας εργασίας) είναι απαραίτητα διότι διε- 
νεργούνται ξεναγήσεις-παρουσιάσεις και τις Κυριακές, 
εφόσον απαιτηθεί. 

Συγκεκριμένα υπολογίζεται: 

5 ξεναγήσεις το χρόνο τις Κυριακές ή σε αργίες επί 
8 ώρες για ένα άτομο = 40 ώρες. 

Δαπάνη: 104,80 ευρώ. 

Το σύνολο της πάσης φύσεως υπερωριακής απασχόλησης 
του προσωπικού του Φορέα Διαχείρισης Χελμού - Βουραϊ- 
κού ανέρχεται σε 2.180 ανθρωποώρες για όλο το έτος 
του 2015 και η συνολική δαπάνη ανέρχεται στο ποσό 
των 6.378,40 ευρώ, αποτελεί το 2,86% της πράξης «Προ¬ 
στασία και διατήρηση της Βιοποικιλότητας του Εθνικού 
Πάρκου Χελμού - Βουράίκού» που χρηματοδοτείται από 
το Επιχειρησιακό Πρόγραμμα Περιβάλλον και Αειφόρος 
Ανάπτυξη 2007-2013 (ΣΑΕ 2010ΣΕ07580098). Ο υπολο¬ 
γισμός έγινε σύμφωνα με το Ν. 4024/2011 (ΦΕΚ 226/ 
Α'/27-10-2011), άρθρο 20, όπως τροποποιήθηκε με τον 
άρθρο 176 του Ν. 4261/2014 (ΦΕΚ 107/Α') και ανά Αξονα 
της εγκεκριμένης απόφασης Αυτεπιστασίας. 

Για την αντιμετώπιση εποχικών, έκτακτων και επει- 
γουσών υπηρεσιακών αναγκών, ο Φορέας Διαχείρισης 
Χελμού - Βουράίκού δύναται να λειτουργεί όλες τις 
ημέρες του μήνα ή σε δωδεκάωρη ή εικοσιτετράωρη 
βάση για το έτος 2015, εφόσον κριθεί αναγκαίο με από¬ 
φαση Δ.Σ. (συγκεκριμένα για το πρόγραμμα φύλαξης σε 
συγκεκριμένες χρονικές περιόδους για την πυροπρο¬ 
στασία, περίοδο υλοτομίας και Θήρας, καθώς και για το 
πρόγραμμα παρακολούθησης περιβαλλοντικών παρα¬ 
μέτρων με εργασίες πεδίου σε συγκεκριμένες χρονικές 
περιόδους- Ανοιξη, Καλοκαίρι και Φθινόπωρο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΓΡΗΓΟΡΗΣ ΙΑΤΡΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













